Námskeiðið er 5 ECTS ein , á meistarastigi og eru forkröfur grunnnám úr háskóla . Efnisskrá Námskeiðslýsing : Viðfangsefni námskeiðs eru yngstu börn leikskólans með áherslu á aldurinn 0 – 3 ára . Fjallað er um nýjar rannsóknir er varða yngstu börnin , sérstaklega er hugað að rannsóknum um heilann og rannsóknum um tengsl umönnunar og tengslamyndunar . Nemendur fá innsýn í hvernig skipuleggja má leikskólastarf 0 – 3 ára barna á öllum námssviðum leikskóla þar sem áhersla er lögð á samþættingu og alhliða þroska . Hæfniviðmið : Að námskeiðinu loknu skal nemandi : þekkja rannsóknir á heila og kenningar um tengslamyndun og geta nýtt sér þær við skipulag starfs með yngstu börnunum , geta rökstutt mikilvægi umönnunar í starfi með yngstu börnunum og hvernig best er að hátta henni til , geta skipulagt örvandi og fjölbreytt námsumhverfi fyrir 0 – 3 ára börn , geta skipulagt starf 0 – 3 ára barna þar sem öllum námssviðum leikskóla eru gerð skil .